仙吕・一半儿秋日宫词
作者：张可久
朝代：元

paragraphs: 花边娇月静妆楼，叶底沧波冷翠沟，池上好风闲御舟。
可怜秋，一半儿芙蓉一半儿柳。
梅边枝横翠竹暮寒生，花淡纱窗残月明，人倚画楼羌笛声。
恼诗情，一半儿清香一半儿影。
情数层秋树隔雕檐，万朵晴云拥玉蟾，几缕夜香穿绣帘。
等潜潜，一半儿门开一半儿掩。
野桥酬耿子春海棠香雨污吟袍，薜荔空墙闲酒瓢，杨柳晓风凉野桥。
放诗豪，一半儿行书一半儿草。
赏牡丹锦裙吹上翠云枝，绿酒争传白玉卮，皓齿慢歌金缕词。
牡丹时，一半儿姚黄一半儿紫。
苍崖禅师退隐柳梢香露点荷衣，树杪斜阳明翠微，竹外浅沙涵钓矶。
乐忘归，一半儿青山一半儿水。